Яңы Себенле

Яңы Себенле () — Башҡортостандың Ейәнсура районындағы татар ауылы. 
Почта индексы — 453380, ОКАТО коды — 80226828007.

 Тарихы 
Ауыл Түбәнге Себенле, Яманболаҡ булараҡ та билдәле булған. Ауылға 1840 йылда башҡа мәғлүмәттәр буйынса, ΧΥΙΙΙ быуат аҙағында Ырымбур өйәҙе Бөрйән‑Ҡыпсаҡ улусы башҡорттарының аҫаба ерҙәрендә шул уҡ өйәҙҙең Үрге һәм Түбәнге Себенле ауылдары (хәҙерге Ырымбур өлкәһенең Һаҡмар районы) кешеләре керҙәшлек килешеүе буйынса нигеҙ һала. 1866 йылда 50 йортта 474 кеше йәшәгән. Малсылыҡ, игенселек менән шөғөлләнгәндәр. Мәсет булған, шулай уҡ улус идараһы урынлашҡан. 1900 йылда  татар мәктәбе теркәлгәнЯңы Себенле.

 Хәҙерге осор 
Яңы Себенле ауылы — административ үҙәк. Ауылда башланғыс мәктәп (Ишемғол урта мәктәбе филиалы), балалар баҡсаһы, фельдшер‑акушерлыҡ пункты, мәҙәниәт йорто, китапхана, мәсет, магазиндар бар.

 Халыҡ һаны 
Халҡы: 1900 йылда — 793 кеше, 1920 йылда 1360 кеше иҫәпләнгән. 1925 йылда (аслыҡ йылдарынан һуң) 125 кеше теркәлгәнТүләбаев М. С. Үҫәргәндәр ере — Ейәнсура.— Өфө, 2000. — 240 бит. ISBN 5-85051-175-Х.. Татарҙар, башҡорттар йәшәй (2002). 2009 йылда 666 кеше тәшкил иткәнExcel форматында ҡушымта .

Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — татарҙар (66 %) башҡорттар (33 %)Единый электронный справочник муниципальных районов Республики Башкортостан — Excel форматында ҡушымта .

 Ревизия материалдарында 
1850 йылдаматериалдарында һәм
1859 йылдаревизия материалдарында Яңы Себенле ауылында ла рәүиз (ревизия) үткәрелә һәм уның материалдары Башҡортостандың Милли архивында һаҡлана.

 Географик урыны 
Яман йылғаһы (Ташлы йылғыһы ҡушылдығы) буйында урынлашҡан.
 Район үҙәгенә тиклем (Иҫәнғол): 23 км
 Ауыл советы үҙәгенә тиклем (Ишемғол): 4 км
 Яҡындағы тимер юл станцияһы (Төйлөгән): 46 км

 Билдәле шәхестәр 
 Сафин Вадим Фәтхи улы (11.04.1933) — ғалим-психолог, педагог, юғары мәктәп уҡытыусыһы. Психология фәндәре кандидаты (1969), профессор (1992). Башҡортостан Республикаһының атҡаҙанған фән эшмәкәре (1993) һәм мәғариф отличнигы (1995), Башҡорт АССР-ының атҡаҙанған уҡытыусыһы (1990), Рәсәй Федерацияһының почётлы юғары һөнәри белем биреү хеҙмәткәре (2008)Башҡорт энциклопедияһы — Сафин Вадим Фәтхи улы .
 Булат Ишемғол (Ғабдрахман Закир улы Ғабдрахманов; (16.02.1900—10.07.1938) — комсомол, партия һәм матбуғат эшмәкәре, яҙыусы һәм журналист. Граждандар һуғышында ҡатнашыусы. 1934 йылдан СССР Яҙыусылар союзы ағзаһы. I Бөтә Союз совет яҙыусылары съезы (Мәскәү, 1934) делегаты. Сәйәси золом ҡорбаны.

 Урамдары  

  Әхмәтшин урамы   ()
  Б. Ишемғол урамы   ()
  Йылға аръяғы урамы   ()
  Йәштәр урамы  ()
  Үҙәк урам   () 
  Юбилей урамы   ()Межрайонная инспекция Федеральной налоговой службы № 25 по Республике Башкортостан

 Тирә-яҡ мөхит 
Йөрәктау тауы

Видеояҙмаларҙа 
 Зианчуринский р-н с.Новые Чебенки
 Новые Чебенки
 с. Новые Чебенки

 Һылтанмалар 
 ревизия материалдарында
 ревизия материалдарында
 Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
 Асфандияров А.З. История сел и деревень Башкортостана и сопредельных территорий. Уфа: Китап, 2009. — 744 с.  ISBN 978-5-295-04683-4

 Түләбаев М. С. Үҫәргәндәр ере — Ейәнсура.— Өфө, 2000. — 240 бит. ISBN 5-85051-175-Х.

 Иҫкәрмәләр 

Категория:Ейәнсура районы ауылдары